Baltavokiniai
Baltavokiniai (Zosteropidae) – žvirblinių (Passeriformes) būrio paukščių šeima. Būdingiausias bruožas – apie akį baltas žiedas, kurio dydis ir forma grupės viduje skirtinga. Beveik visi šios šeimos paukščiai yra blyškiai žali ir panašūs vieni į kitus. Patinai ir patelės vienodi, o balsai irgi tokie pat. Labai judrūs, migruoja į šiltesnes vietas. Gyvena miško pakraščiuose Afrikoje ir jos salose, Azijos vakarinėje, pietinėje ir pietrytinėje dalyje, Japonijoje, Australazijoje. Šeimoje 13 genčių ir 96 rūšys.